देवनागरी अक्खरें च होने करी इस लिखतै गी पढ़ने च कोई ओख नेईं होई। लिखता च बिराम-चिन्न नईं हैन। उषा दा उच्चारण ऊखा ऐ, अर्थात् ख ध्वनि आरतैं इस लिखत च ष दा प्रयोग कीता गोआ ऐ। उषा, दैते दे राजा, वाणासुर दी कन्या ही ते अनिरुद्ध प्रद्युम्न दा जातक हा, अर्थात् श्री कृष्ण जी दा पोतरा। कुम्हाड़ बाणासुर दा बजीर ऐ. चित्रलेखा उषा दी सखी ऐ। सिवां आखदे न जगली गिद्दे गी ते मंजार (संस्कृत मार्जार) दा अर्थ ऐ बिल्ला जां बिल्ली।